stanford-oval/wikipedia huggingface dataset:
Tony Jaa
Elokuvaura > Näyttelijänä

Jaa teki 1990-luvulla pääosin sivurooleja thaimaalaisissa toimintaelokuvissa. Sittemmin yhdessä ystävänsä Panna Rittikrain kanssa kaksikko kiinnostui tekemään muay boraniin liittyvää elokuvaa. Jaa harjoitteli neljä vuotta kyseistä kamppailulajia, joka on thainyrkkeilyn edeltäjä. Lopulta kaksikko teki lyhyen esittelyvideon, jota he esittelivät elokuvatuottajille. Lopulta tuottaja-ohjaaja Prachya Pinkaew kiinnostui ideasta ja työsti kaksikon kanssa elokuvan Ong-bak (2003). Se oli Tony Jaan ensimmäinen pääosarooli, ja elokuvasti tuli heti menestys Aasiassa. Kaksi vuotta elokuvan julkaisusta Pinkaew ohjasi myös Jaan seuraavan elokuvan The Protector, jossa Jaan esittämä hahmo yrittää saada takaisin varastetun norsunsa.
Maaliskuussa 2006 Jaa ilmoitti tekevänsä jatko-osan Ong-bakille nimeltään Ong-bak 2. Elokuva julkaistiin lopulta joulukuussa 2008. Elokuva sai hyvän vastaanoton Thaimaassa ja tuotti sen vuoden elokuvista eniten ja oli myös tuottavampi kuin Jaan edellinen elokuva The Protector. Jaa teki elokuvien välissä cameo-roolit elokuvissa The Bodyguard ja The Bodyguard 2. Lopulta 2010 julkaistiin Ong-bak-elokuvasarjan kolmas osa Ong-bak 3. Thaimaassa elokuva oli yksi tuottavimmista elokuvista kyseisenä vuotena. Se ei kuitenkaan loppujen lopuksi ollut taloudellinen menestys edelliseen osaan verrattuna. Elokuva sai myös pääosin länsimaissa negatiivisia arvioita. Kriitikoiden mielestä elokuva keskittyi liikaa buddhalaiseen filosofiaan toiminnan sijaan. Myöskään elokuvan käsikirjoitus ei ollut paras mahdollinen.
Muutama viikko Ong-bak 3:n ensi-illan jälkeen 28. toukokuuta 2010 Tony Jaan kerrottiin ryhtyneen buddhalaiseksi munkiksi Surinin temppeliin Thaimaassa. Hän kuitenkin jätti temppelin muutaman vuoden jälkeen ja palasi takaisin näyttelemisen pariin. Lokakuussa 2013 julkaistiin The Protector 2, jossa Jaan roolihahmo jatkoi norsunsa pelastamista. Ennen elokuvan ensi-iltaa ilmoitettiin myös Jaan osallistumisesta elokuvan Fast & Furious 7 kuvauksiin.
Elokuvaura > Yksityiselämä

Tony Jaa meni naimisiin pitkäaikaisen tyttöystävänsä Piyarat Chotiwattananontin kanssa 3.5.2012. Pariskunnalla on kaksi tytärtä.
Betty en NY

| Betty en NY |
| --- | --- |

Tyyli:  draama komedia
Kestoaika:  60 min
Pääosissa:   Elyfer Torres  Erick Elías 
Alkuperämaa:   Yhdysvallat
Alkuperäiskieli:  espanja englanti
Verkko:   Telemundo
Esitetty:  6. helmikuuta 2019 – 12. elokuuta 2019
Jaksoja:  123
Aiheesta muualla
Virallinen sivusto
IMDb
Betty en NY on televisioyhtiö Telemundon esittämä yhdysvaltalainen televisiosarja. Sen päärooleissa ovat Elyfer Torres ja Erick Elías.
Aiheesta muualla

Virallinen sivusto
Tomahawk Technique

| Tomahawk Technique Sean Paul |
| --- | --- | --- |

Studioalbumin tiedot
 Äänitetty : 2010–2011
 Julkaistu: 24. tammikuuta 2012
 Tyylilaji: dancehall, dancepop, hip house, R&B
 Levy-yhtiö: Atlantic
Sean Paulin muut julkaisut
| Imperial Blaze 2009 | Tomahawk Technique 2012 | Full Frequency 2013 |
Tomahawk Technique on jamaikalaisen dancehall- ja reggae artisti Sean Paulin viides studioalbumi. Albumi julkaistiin Yhdysvalloissa 18. syyskuuta 2012.
Kappaleet

Got 2 Luv U – 3.16 (feat. Alexis Jordan)
She Doesn’t Mind – 3.47
Body – 4.10
What I Want – 3.57
Won’t Stop (Turn Me Out) – 4.14
Dream Girl – 3.54
Hold On – 4.07
How Deep Is Your Love – 3.20 (Kelly Rowland)
Put It On You – 3.35
Roll Wid Di Don – 3.41
Touch the Sky – 3.52 (DJ Ammo)
Wedding Crashers – 3.01
Arvostelut

Metacritic: 48/100
Allmusic:
The Guardian:
Aiheesta muualla

Tomahawk Technique discogs.com -sivustolla
Tsukijin kalatori

Tsukijin kalatori (2018)
Tsukijin kalatori (jap. 築地市場, Tsukiji shijō) oli Japanissa sijainnut maailman suurin kalan ja muiden merestä saatavien tuotteiden tukkukauppa. Se oli myös yksi maailman suurimmista ylipäätään ruokaa myyvistä tukkukaupoista. Alue sijaitsi Tsukijin kaupunginosassa Chūōn erillisalueella keskellä Tokiota. Tori oli suosittu vierailukohde ulkomaisten turistien keskuudessa, mutta vain harvat japanilaiset vierailivat siellä. Torin toiminta lakkasi 2018.
Sijainti

Tsukijin kalatori sijaitsi Tsukijishijōn metroaseman lähellä, Ōedo-metrolinjan varrella. Tori koostui kahdesta osasta. Sisempi alue (jōnai shijō) oli varsinainen tukkukauppa-alue, jossa muun muassa huutokaupat järjestettiin ja suurin osa kalasta valmistettiin myytäväksi. Alueella toimi noin 900 myyjää pienissä pisteissään. Ulompana oli alue, jossa toimi jälleenmyyjiä ja tukkukauppiaita. Täällä kaupat myivät myös muuta kuin kalaa, esimerkiksi japanilaisia keittiövälineitä. Alueella toimi myös useita ravintoloita.
Talous

Kalatorilta oli saatavissa yli 400 erilaista merestä peräisin olevaa tuotetta pienistä sardiineista 300 kg:n painoisiin tonnikaloihin ja halvasta merilevästä hienoimpaan kaviaariin. Tokion kolmella kalatorilla käsitellään vuosittain yli 700 000 tonnia kalatuotteita. Tsukiji yksin käsitteli päivittäin yli 2 000 tonnia kalatuotteita, ja sen työntekijöiden määrä vaihteli välillä 60 000–65 000.
Toiminta

Tori avasi ovensa kolmelta aamuyöstä lukuun ottamatta sunnuntaita ja joitakin yksittäisiä viikolle sattuvia lomapäiviä. Myytävät tuotteet saapuivat Tsukijiin eri puolilta maailmaa kuorma-autoilla, laivoilla ja lentokoneilla. Huutokauppojen meklarit arvioivat tuotteet ja valmistelivat ne myytäviksi. Ostajat myös tarkastivat tuotteet ennen huutokaupan alkua.
Huutokauppa alkoi noin kello 5.20, ja siihen saivat osallistua vain lisensoidut henkilöt. Huutokauppa päättyi noin seitsemältä. Toiminta torilla oli aktiivisimmillaan kello 5.30–8.00, ja tori hiljeni huutokaupan päättymisen jälkeen. Useat kaupat sulkeutuivat jo yhdeltätoista, ja tori suljettiin siivoamista varten yhdeltä iltapäivällä. Turistit pääsivät vierailemaan torilla kello 5.00 ja 6.15 välisenä aikana.
Aiheesta muualla

Kuvia tai muita tiedostoja aiheesta Tsukijin kalatori Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tsukiji fish market
Tonnikalahuutokauppaa Tsukijin kalatorilla
Käännös suomeksi
Biljana Bradić

| 0 | 1 | 2 |
| --- | --- | --- |

Henkilötiedot
Koko nimi: Biljana Bradić
Syntymäaika: 24. huhtikuuta 1991
Syntymäpaikka: Kuršumlija, Jugoslavian SLT
Kansalaisuus:  Serbia
Pelipaikka: hyökkääjä
Maajoukkue
|  |  Serbia |  |
Biljana Bradić (s. 24. huhtikuuta 1991 Kuršumlija, Jugoslavian SLT) on serbialainen jalkapalloilija, pelipaikaltaan hyökkääjä. Hän pelasi viimeksi ŽNK Pomurje-seurassa. Bradić edustaa myös Serbian naisten jalkapallomaajoukkuetta.
Käännös suomeksi
Avīci (01)

| Avīci (01) Avicii |
| --- | --- | --- |

EP-levyn tiedot
 Julkaistu: 10. elokuuta 2017
 Formaatti: CD, digitaalinen lataus, striimaus
 Tuottaja(t): Avicii, Benny Blanco, Andrew Watt, Cashmere Cat, Carl Falk
 Tyylilaji: edm, progressiivinen house
 Kesto: 17.43
 Levy-yhtiö: Virgin
Aviciin muut julkaisut
| Stories 2015 | Avīci (01) 2017 | Tim 2019 |
Avīci (01) on ruotsalaisen DJ-tuottaja Aviciin neljäs EP-levy. Sen ovat tuottaneet Avicii, Benny Blanco, Andrew Watt, Cashmere Cat sekä Carl Falk ja se julkaistiin 10. elokuuta 2017. Levyltä on julkaistu singleinä kappaleet Without You ja Lonely Together, joista jälkimmäinen jäi viimeiseksi julkaistuksi singleksi ennen artistin kuolemaa huhtikuussa 2018.
Kappaleet

| Digitaalinen lataus |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Friend of Mine (feat. Vargas & Lagola)  | 2.39 |  |  |  |  |  |  |  |
| 2. | Lonely Together (feat. Rita Ora)  | 3.01 |  |  |  |  |  |  |  |
| 3. | You Be Love (feat. Billy Raffoul)  | 3.27 |  |  |  |  |  |  |  |
| 4. | Without You (feat. Sandro Cavazza)  | 3.01 |  |  |  |  |  |  |  |
| 5. | What Would I Change It To (feat. AlunaGeorge)  | 2.58 |  |  |  |  |  |  |  |
| 6. | So Much Better (Avicii Remix)  | 2.37 |  |  |  |  |  |  |  |
Käännös suomeksi
The Crash

| The Crash> Tiedot |
| --- | --- |
Toiminnassa:  1991–2009
Tyylilaji:  poprock, brittipop, rock, voimapop
Kotipaikka:  Turku, Suomi
Laulukieli:  englanti
Jäsenet:  Teemu Brunila, laulu, kitara   Samuli Haataja, basso   Erkki Kaila, rummut   Samuli Jokinen, koskettimet  
Entiset jäsenet:  Toni Ahola, koskettimet (1997–2000)  Tomi Mäkilä, koskettimet (2001–2005) Janne Palin, koskettimet (2005–2006) 
Levy-yhtiö:  Warner Music Finland, 1999–2005  
Infobox OKNimi-testi OK: 
The Crash oli turkulainen popyhtye, joka oli toiminnassa vuosina 1991–2009.
Vaiheet > Alkuvaiheet 1991–1995

Bändin idea syntyi, kun Teemu Brunila ja Samuli Haataja tapasivat ensimmäisen kerran rippileirillä vuonna 1991. He päättivät perustaa yhtyeen, ja mukaan saatiin Haatajan kaveri Erkki Kaila ja Brunilan luokkakaveri Dani Aavinen. Ensimmäinen keikka tehtiin nimellä Ladies & Gentlemen, mutta pian yhtyeen nimeksi vaihdettiin New Deal. Myöhemmin vuonna 1993 yhtyeeseen liittyi Tommi Rapeli kosketinsoittajaksi ja saksofonistiksi.[lähde? ]
Yhtye keikkaili ympäri Turkua noin neljän vuoden ajan.[lähde? ]
Vaiheet > The Crashin taival jatkuu 1997–1998

Vuoden tauon jälkeen Brunila, Haataja ja Kaila jatkoivat yhtyetoimintaa. Niukan kokoonpanon ja Brunilan uusien laulujen myötä The Crashin musiikki muuttui pelkistetyksi brittipopiksi. Mukaan otettiin kosketinsoittajaksi kouluajoilta tuttu Toni Ahola.[lähde? ]
Johan Hollstén kuuli New Deal -aikaista demoa. Yhtye sai keikkamyyntisopimuksen, ja nimeksi päätettiin vaihtaa Crush. Myöhemmin nimi muuttui Crashiksi ja siitä edelleen The Crashiksi.[lähde? ]
Ensimmäinen The Crash -keikka tehtiin Paraisten kalkkilouhoksessa kesällä 1997. Vuodenvaihteessa yhtye nauhoitti uuden demon Tampereella. Ensimmäisen EP:n avausraita ”Sugared” nousi Radiomafian soittolistoille.[lähde? ]
Vaiheet > Comfort Deluxe (1999–2000)

Levytyssopimus syntyi Warner Music Finlandin kanssa. The Crashin ensimmäinen levy oli Comfort Deluxe. "Sugared"-kappaleesta kuvattiin Suomenlinnan tenniskentällä musiikkivideo, jonka ohjasi Tommi Pietiläinen. Video voitti erinäisiäselvennä palkintoja. ”Sugared” oli mukana myös Levottomat-elokuvan soundtrackilla.[lähde? ]
The Crash keikkaili muun muassa Itävallassa, Ruotsissa ja Saksassa. Levy julkaistiin useammassakin maassa.[lähde? ]
Vuoden 2000 alussa kosketinsoittaja Toni Ahola erosi yhtyeestä. Aholaa korvaamaan tuli Jussi Lehtinen.[lähde? ]
Vaiheet > Wildlife (2001–2003)

The Crashin ulkomaankeikkojen ja kiireiden takia toisen levyn valmistelu viivästyi. Kun nauhoitusten aloittamiseen oli enää muutama kuukausi, suurin osa kappaleista oli yhä vain Brunilan mielessä. Yhtye palasi taas trioksi Jussi Lehtisen lähdön takia. Lopulta ilmestyi toinen levy, Wildlife, joka myi kultaa . Yhtyeen lähtiessä taas kiertueelle tarvittiin mukaan kosketinsoittaja. Tähän virkaan otettiin kolmikon yhteinen tuttu, Tomi Mäkilä.
Vaiheet > Melodrama (2003-)

Kolmas levy, Melodrama, ilmestyi vuonna 2003. Melodrama myi kultaa. Vuonna 2005 The Crash lopetti levytyssopimuksensa Warnerin kanssa sekä julkaisi kokoelmalevyn Selected Songs 1999–2005. Uusi kosketinsoittaja Tomi Mäkilä lähti yhtyeestä. Yhtyeeseen löydettiin jälleen uusi kosketinsoittaja, Samuli ”JJ” Jokinen[lähde? ].
Neljäs levy, Pony Ride, ilmestyi Suomessa syyskuussa 2006. Pony Ride myi kultaa. Yhtye solmi levyn lisenssisopimuksen Suomessa Suomen Musiikki Oy:n kanssa ja Skandinavian ulkopuolella EMI Publishingin kanssa.[lähde? ]
The Crash ilmoitti vuonna 2009 lopettavansa 18 vuotta kestäneen uransa. Teemu Brunila kertoi keskittyvänsä yhä enemmän musiikin tekemiseen muille artisteille ja Samuli Haataja työhönsä erityisopettajana. Yhtye kiersi Suomen pienoiskiertueellaan ja soitti jäähyväiskeikkansa Ruisrockissa 5. heinäkuuta 2009[lähde? ].
The Crashin "Sugared"-kappaleen suomenkielisen version, "Pimeä onni", levyttivät Samuli Edelmann ja Jippu vuonna 2010.[lähde? ]
Kokoonpano

Teemu Brunila: laulu, kitara, koskettimet
Samuli Haataja: basso, taustalaulu
Erkki Kaila: rummut
Samuli ”JJ” Jokinen: koskettimet
Julkaisut > Albumit

Comfort Deluxe (1999)
Wildlife (2001)
Melodrama (2003)
Selected Songs 1999–2005 (2005)
Pony Ride (2006)
Julkaisut > Singlet

Crash (The Black EP) (1997)
Take My Time (1998)
World Of My Own (1999)
Sugared (1999)
Coming Home (1999)
Lauren Caught My Eye (2001,  2002)
Star (2001, 2004 2002)
New York (2002)
Still Alive (2003)
Gigolo (2003)
Big Ass Love (2005)
Thorn In My Side (2005)
Grace (2006)
Pony Ride (2006)
Stay (2006)
Julkaisut > Musiikkivideot

"Sugared" (1999)
"Lauren Caught My Eye" (2002)
"Star" (2002)
"Still Alive" (2003)
"Big Ass Love" (2005)
"Pony Ride" (2006)
The Crash on voittanut monta musiikkivideopalkinto Muuvia. Kultaisen muuvin ovat voittaneet ”Lauren Caught My Eye” ja ”Still Alive”. ”Star” on voittanut Hopeisen muuvin ja ”Sugared” Pronssisen muuvin. The Crashin videot ovat menestyneet hyvin myös Oulun musiikkivideofestivaaleilla. ”Lauren Caught My Eye” pääsi myös aikanaan ensimmäisten kotimaisten videoiden joukossa ”MTV Nordic” -ohjelman tehosoittoon. Tommi Pietiläinen on ohjannut kaikki The Crashin videot lukuun ottamatta ”Pony Ridea”, jonka on ohjannut Dome Karukoski ja käsikirjoittanut Tommi Pietiläinen. Vinokino-elokuvafestivaaleilla marraskuussa 2007 ”Sugared” valittiin ”Suomen homoimmaksi musiikkivideoksi”.
Aiheesta muualla

Sugared.org (Fanisivusto) (Arkistoitu – Internet Archive)
The Crash Myspacessa (englanniksi)
The Crash Last.fm:ssä (englanniksi)
Ylen Elävä arkisto – Live: The Crash
The Crash KHY Suomen Musiikki Oy (Arkistoitu – Internet Archive)
Boris Jefimov

Boris Jefimovitš Jefimov (ven. Борис Ефимович Ефимов, 11. lokakuuta (J: 28. syyskuuta) 1900 Kiova, Ukraina – 1. lokakuuta 2008 Moskova) oli neuvostoliittolainen taiteilija. Hän tuli tunnetuksi poliittisista karikatyyreistään, jotka hän teki toisen maailmansodan aikana, ja sitä ennen Adolf Hitleristä ja muista natseista. Hänen vanhempi veljensä oli lehtimies Mihail Koltsov.
Jefimov oli alun perin nimeltään Boris Haimovich Fridljand (Friedland, ven. Борис Хаимович Фридлянд). Hän syntyi toiseksi pojaksi juutalaiseen perheeseen, joka pian tämän jälkeen muutti Białystokiin. Paluu Kiovaan oli edessä ensimmäisen maailmansodan aikana. Hän aloitteli lain opiskelua ja julkaisi ensimmäisen poliittisen karikatyyrinsä vuonna 1919.
Jefimov työskenteli vuosina 1920–1921 Agitpropin hyväksi ja sai sen jälkeen töitä poliittisten sarjakuvien piirtäjänä Moskovassa. Jefimovin vuonna 1924 julkaisema kirja Polititšeskije Karikatury sisälsi esipuheen Lev Trotskilta. Jefimov oli seuraamassa Nürnbergin oikeudenkäyntejä ja työskenteli Pravdalle 1980-luvulle saakka. Hän oli aikanaan Josif Stalinin suosiossa ja sai muun muassa kaksi Stalin-palkintoa.
Jefimov julkaisi omaelämäkertateoksen Moi Vek. Hän kuoli 109-vuotiaana 1. lokakuuta 2008, ja häntä oli haastateltu televisiossa vielä vuonna 2005.
Biljana Petrović

| Mitalit> Maa:   Jugoslavia.Naisten yleisurheilu.EM-kilpailut  | Mitalit> Maa:   Jugoslavia.Naisten yleisurheilu.EM-kilpailut  | Mitalit> Maa:   Jugoslavia.Naisten yleisurheilu.EM-kilpailut  | Maa:   Jugoslavia> Naisten yleisurheilu. |
| --- | --- | --- | --- |
|  Hopeaa | Split 1990 | Korkeushyppy |  |
Biljana Petrović (o.s. Bojović s. 28. helmikuuta 1961 Kraljevo, Serbia) on kroatialainen, aktiiviurallaan Jugoslaviaa edustanut korkeushyppääjä.
Petrović sijoittui kuudenneksi alle 20-vuotiaiden EM-kilpailuissa 1979. Hän karsiutui loppukilpailusta Soulin olympialaisissa 1988. Hän sijoittui talvella 1989 neljänneksi sekä sisäratojen EM-kilpailuissa Den Haagissa että MM-kilpailuissa Budapestissa.
Petrović sijoittui 12:nneksi Glasgow'n EM-hallikilpailuissa 1990. Hän saavutti samana vuonna hopeaa Splitin EM-kilpailuissa tuloksella 196. Sevillan sisäratojen MM-kilpailuissa 1991 hän karsiutui loppukilpailusta.
Petrović hyppäsi ennätyksensä 200 cm Saint-Denis'ssä 22. kesäkuuta 1990. Sisäradoilla hän hyppäsi parhaimmillaan 194 Budapestin MM-hallikilpailuissa 1989.
Petrović jäi kiinni amfetamiinin käytöstä Rooman Golden Gala -kilpailussa 17. heinäkuuta 1991. Hän sai kahden vuoden kilpailukiellon.
Boris Jakubov

Boris Jakubov (25. heinäkuuta 1894 Hanko – 22. toukokuuta 1923 Suistamo) oli suomalainen ortodoksisen kirkkomusiikin säveltäjä. Hän oli yksi ensimmäisistä suomen kielellä ortodoksista musiikkia säveltäneistä.
Jakubov syntyi Olga Moldakovan ja Hangon pappina toimineen Aleksander Jakubovin perheeseen. Lapsena hän muutti perheineen Ilomantsiin. Hän soitti viulua ja alkoi lisäksi säveltää. Jakubov sai opetusta Helsingin musiikkiopistossa. Hänellä oli vaikea puhevika, mikä teki mahdottomaksi hänen haaveilemansa uran pappina. Jakubov pääsi kuitenkin opettamaan kirkkomusiikkia pappisseminaarin opiskelijoille Sortavalaan. Palattuaan vanhempiensa kotiin Soanlahdelle hän jatkoi toimintaansa muusikkona. Toukokuussa 1921 hänen hengellisiä sävellyksiään pyydettiin sisälähetysjuhlien käyttöön Suistamoon. Vuonna 1922 painetussa vigilianuottikirjan editiossa julkaistiin Jakubovin sävellykset "Kiittäkää Herran nimeä" ja "Monet himot".
Jakubovin äiti kuoli joulukuussa 1922 sairastettuaan syöpää. Äiti oli ollut Jakubovin musiikillisen työn tärkeä tukija, ja Jakubov kärsi äitinsä kuoleman jälkeen vaikeasta unettomuudesta. Jakubov teki itsemurhan toukokuussa 1923. Vuonna 1931 kirkon käyttämien nuottikirjojen toimittajat löysivät Jakubovilta kymmenen entuudestaan tuntematonta sävellystä, jotka julkaistiin monisteina. Alkuperäiset käsikirjoitukset katosivat ilmeisesti toisen maailmansodan aikana. Jakubovin tuotantoon kuuluu sekä suomenkielisiä että kirkkoslaaviksi tehtyjä sävellyksiä. 1930-luvulla Jakubovin suomalaiskansallisina pidetyt teokset tekivät vaikutuksen ortodoksikirkkoa kansalliseen suuntaan ohjanneisiin toimijoihin, myös arkkipiispa Hermaniin. Teokset tulkittiin Karjalan maaperästä ja suomalaisesta luonnosta innoitusta saaneiksi. 1930-luvulla Jakubovin sävellyksiä esittivätkin suomalaiset kuorot ja kirkkolaulujuhlien esiintyjät.
1980-luvun lopussa Jakubov sai jälleen suosiota Ortodoksisten kanttorien liiton julkaistua hänen teoksensa uutena nuottipainoksena. Sävellyksiä on säilynyt alle kaksikymmentä. Niitä ovat levyttäneet suomalaiset ortodoksiset kuorot ja yhdysvaltalainen Cappella Romana.
B. B. Comer

Braxton Bragg Comer.
Braxton Bragg Comer (7. marraskuuta 1848 – 15. elokuuta 1927) oli yhdysvaltalainen demokraattisen puolueen poliitikko, joka toimi Alabaman kuvernöörinä 1907–1911.
Comer syntyi John Fletcher Comerin ja Catherine Drewry Comerin neljänneksi pojaksi ja opiskeli Alabaman yliopistossa, Georgian yliopistossa sekä Virginian Emory and Henry Collegessa.
Comer toimi vuonna 1920 lyhyesti Yhdysvaltain senaatissa. Häntä edelsi Alabaman kuvernöörinä William D. Jelks ja seurasi Emmet O’Neal.
Boris Jegorov

| Boris Borisovitš Jegorov |
| --- | --- |
 Boris Jegorov
Henkilötiedot
Syntynyt: 27. marraskuuta 1937  Moskova, Neuvostoliitto
Kuollut: 12. syyskuuta 1994 (56 vuotta)  Moskova, Venäjä
Ammatti:  lääkäri
Ura
Tyyppi:  Avaruuslennolle osallistuja
Lennot

Voshod 1:  Voshod 1
 
Boris Borisovitš Jegorov (ven. Борис Борисович Егоров; 27. marraskuuta 1937 Moskova – 12. syyskuuta 1994 Moskova) oli neuvostoliittolainen kosmonautti ja ensimmäinen avaruudessa ollut lääkäri.
Jegorovin isä oli ollut sydänkirurgi ja äiti silmälääkäri. Jegorov itse valmistui lääkäriksi vuonna 1961.  Opintojensa aikana hän tutustui Juri Gagariniin.
Jegorov lensi Voshod 1 -avaruusaluksella vuonna 1964 yhdessä kahden muun kosmonautin kanssa.
Jegorov väitteli lääketieteestä ja erikoistui tasapainoaistiin. Hän oli kolmasti naimisissa ja sai kolme lasta. Hän kuoli vuonna 1994 sydänkohtaukseen.
B.U.G. Mafia

| B> U.G Mafia |
| --- | --- |
 Yhtyeen jäsenet Caddy, Tataee ja Uzzi
Henkilötiedot
Syntynyt: Bukarest
Muusikko
Laulukielet:  romania
Aktiivisena:  1993 -
Tyylilajit:  hip hop, gangsta rap
Aiheesta muualla
Kotisivut
  [ Muokkaa Wikidatassa ] [ ohje ]  
B.U.G. Mafia (lyhenne sanoista Bucharest Underground Mafia) on romanialainen hip-hop- yhtye, joka perustettiin vuonna 1993 Pantelimonin kaupunginosassa Bukarestissa. Yhtyeen jäsenet ovat Tataee, Caddy ja Uzzi. B.U.G. Mafia on yksi Romanian ensimmäisistä ja suosituimmista hip hop -yhtyeistä. Sen tunnettuja kappaleita ovat muun muassa Strazile, Poezie De Strada, Cine E Cu Noi ja Viața Noastră.
Yhtyeen sanoitukset ovat herättäneet vuosien varrella suuren suosion lisäksi pahennusta. Kappaleet käsittelevät muun muassa bukarestilaista lähiöelämää ja post-kommunistisen romanialaisen yhteiskunnan varjopuolia, kuten rikollisuutta ja köyhyyttä. Yhtye on useaan otteeseen kritisoinut Romanian poliisilaitosta, mikä on johtanut jopa kappaleiden esityskieltoon radiossa ja televisiossa.
Bilitteraalihieroglyfit

Bilitteraalihieroglyfit ovat osa muinaisessa Egyptissä käytettyjä hieroglyfejä, jotka vastaavat kielessä tiettyä kahden konsonantin, kahden vokaalin tai molempien yhdistelmää. Kirjoitetussa egyptin kielessä oli kolmea tyyppiä hieroglyfejä: yhtä kirjainta edustavia unilitteraaleja, kahta edustavia bilitteraaleja ja kolmea edustavia trilitteraaleja
Boiling Point

Boiling Point voi tarkoittaa seuraavia:
kiehumispiste
The Boiling Point, Richard Brooksin romaani vuodelta 1948
Kiehuntapisteessä (Boiling Point), James B. Harrisin elokuva vuodelta 1993
Boiling Point (3–4 x Jūgatsu), Takeshi Kitanon elokuva vuodelta 1990
Kiehumispiste (Ramsay’s Boiling Point), Gordon Ramsayn tositelevisiosarja vuodelta 1998
Kiehumispiste, Elina Hirvosen dokumenttielokuva vuodelta 2017
Boiling Point, Philip Barantinin lyhytelokuva vuodelta 2019
Boiling Point, Philip Barantinin pitkä näytelmäelokuva vuodelta 2021
Boiling Point – kiehumispisteessä, Philip Barantinin elokuvansa jatkoksi luoma minisarja vuodelta 2023
kymmeniä muita elokuvia, tv-sarjojen jaksoja ym.
musiikkikappaleita (mm. Obituary, Le Scrawl, Iced Earth, SSD)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boiling Point”, voi hakea sivunnimihaulla, laajalla sivunnimihaulla tai tekstihaulla.
Boina

| Boina > noin 1710–1850 |
| --- | --- |
  lippu 
Valtiomuoto:  monarkia
Edeltäjä:  heimoalueita ja Menabe
Seuraaja:  Merina
Boina oli kuningaskunta Madagaskarin länsirannikolla 1700-luvulta 1800-luvun puoliväliin.
Boinan perusti Adriamandisoarivo, joka oli siirtynyt Menaben kuningaskunnan vallanperimysriidan päätteeksi kannattajineen pohjoiseen. Hänen kuollessaan sakalavat olivat valloittaneet rannikkoalueen Menaben rajalta Mahajambajoelle saakka. Boina ajautui kaaokseen kuningatar Ravahinyn kuoltua vuonna 1808. Hänen kaksitoista poikaansa sotivat vallasta, ja valtakunta käytännössä hajosi pieniin osiin. Merina hyödynsi Boinan hajaannusta ja valloitti koko alueen vuoteen 1850 menneessä.
Bengt Krook

Bengt Krook (noin 1720 – 22. marraskuuta 1770 Pernaja) oli suomalainen kirkkoherra ja rehtori, joka sai professorin arvonimen.
Bengt Krookin vanhemmat olivat Hollolan kirkkoherra Bengt Krook (1682-1749) ja Katarina Printz. Hän kävi Porvoon lukiota ja tuli ylioppilaaksi Turussa 1735 ja Uppsalassa 1736. Krook valmistui Turun akatemiasta filosofian maisteriksi 1745 ja hänet vihittiin papiksi Porvoon hiippakunnassa 1757.
Krook oli professori Olof Rudbeck nuoremman amanuenssina Uppsalan yliopistossa 1738. Hänestä tuli Turun akatemian dosentti 1746 ja Mikkelin triviaalikoulun rehtori 1747. Krook siirtyi koulun mukana Rantasalmelle 1748. Hän oli sitten Porvoon lukion kreikan ja heprean kielten lehtorina vuodesta 1753 ja Pernajan kirkkoherrana vuodesta 1758. Krook sai rovastin arvon 1763 ja hän oli puhujana pappeinkokouksessa Porvoossa 1750. Professorin arvonimen Krook sai 1755.
Bengt Krook oli naimisissa vuodesta 1756 Maria Benedikta Heintziuksen (k. 1813) kanssa tämän ensimmäisessä avioliitossa.